Ταυτότητες σε εκκρεμότητα
Creators: name: Κάμος, Ηλίας Ιωάννη
Publisher: name: Aristotle University of Thessaloniki
Year: 2020
Subjects: Ταυτότητες
Ιθαγενείς
Μεξικό
Identities
Indigenous people
Mexico

description: Στην παρούσα εργασία επιχειρείται η παρουσίαση και περαιτέρω ανάλυση όλων εκείνων των στοιχείων που οριοθετούν την έννοια της ταυτότητας, ή ακόμη και των ταυτοτήτων στο γεωγραφικό και πλούσιο σε πολιτισμικά χαρακτηριστικά χώρο της πολιτείας Τσιάπας που βρίσκεται στο νότιο Μεξικό. Η ιστορία του τόπου που προσδιορίζουμε ως Μεξικό, χαρακτηρίζεται από συνεχείς συγκρούσεις και επαναπροσδιορισμούς ταυτοτήτων, με τους πληθυσμούς να διεκδικούν τη θέση τους στον κοινωνικό χάρτη. Η περίπτωση των ιθαγενών Tzotzil και Tzeltal αποτελεί ένα ιδανικό παράδειγμα συνεχών συγκρούσεων στο όνομα της ταυτότητας, καθώς και της επιβίωσης. Το κυρίαρχο ερώτημα της εργασίας αφορά τον τρόπο κατασκευής της πολιτισμικής και πολιτικής ταυτότητας των υπό μελέτη ατόμων, έναντι του κυρίαρχου πολιτισμικού μοντέλου, αυτού που προβάλλεται και επιβάλλεται μέσω της μεξικανικής κοινωνίας. Αναδεικνύεται, από τη μία, το ζήτημα της πρόσληψης της έννοιας του ≪άλλου≫, ενώ από την άλλη τονίζονται τα ετερογενή χαρακτηριστικά που του αποδίδονται, με βάση το πολιτισμικό πλαίσιο που χαρακτηρίζει τόσο το Μεξικό ως κράτος, καθώς και τις μεταβλητές που συνθέτουν την πολιτεία Τσιάπας. Αναλυτικότερα, το θεωρητικό πλαίσιο των προαναφερθέντων, το οποίο αναλύεται στο πρώτο κεφάλαιο, σχετίζεται με την προβληματική όχι μόνο γύρω από τον όρο της ταυτότητας, αλλά σχετίζεται άμεσα με τις έννοιες της ετερότητας και της πολυπολιτισμικότητας. Επομένως η μελέτη προσεγγίζει την ταυτότητα όχι ως ένα συμπαγές μόρφωμα, αλλά ως απόρροια των πολιτικών πρακτικών προσδιορισμού του ατόμου και της κοινωνίας, των νοοτροπιών, καθώς και των πράξεων των πληθυσμών που βρίσκονται υπό μελέτη. Επίσης, μέσω της προσέγγισης της έννοιας της πολυπολιτισμικότητας θα επιχειρηθεί η ανάδειξη του τρόπου ή των τρόπων συμβίωσης και συνύπαρξης ανθρώπινων ομάδων που φέρουν διαφορετικό πολιτισμικό φορτίο, μέσα σε μια κοινωνία πολυφωνική, αλλά και παράλληλα ομογενοποιητική, όσον αφορά ένταξη των πολιτισμικά ≪άλλων≫. Η δομή της εργασίας «επιβάλλει» επίσης, κατά έναν τρόπο, και την εκτεταμένη αναφορά στη δημιουργία του μεξικάνικου έθνους, μια ιστορική αναδρομήπου έχει ως σκοπό τη βαθύτερη κατανόηση των σύγχρονων μορφών απόδοσης πολιτικών και πολιτισμικών ταυτοτήτων, καθώς οι έννοιες (ιθαγενής, μιγάς, κρεολός κλπ) που αναδύονται, χαρακτηρίζονται από μια ιστορική συνέχεια, διανύοντας μια πορεία εκατοντάδων ετών μέσα από επαναπροσδιορισμούς και αναθεωρήσεις.
description: This thesis attempts to present and further analyse all those elements that define the concept of identity, or even identities, in the geographical and culturally rich area of the state of Chiapas located in southern Mexico. The history of the place we identify as Mexico is characterized by constant conflicts and redefinitions of identities, with populations claiming their place on the social map. The case of the natives Tzotzil and Tzeltal is an ideal example of constant conflicts in the name of identity as well as of survival. The dominant question of work concerns how to construct the cultural and political identity of the individuals under study, vis-à-vis the dominant cultural model, of what is projected and imposed through Mexican society. On the one hand, the question of the consideration of the concept of the “other” is highlighted, while on the other hand the heterogeneous characteristics attributed to it are highlighted on the basis of the cultural context that characterizes both Mexico as a state, as well as the variables that make up the state of Chiapas. In more detail, the theoretical framework of the above, which is discussed in the first chapter, relates to the problem not only around the term identity, but is directly related to the concepts of otherness and multiculturalism. The study therefore approaches identity not as a solid formation, but as a result of the political practices of identifying the individual and society, attitudes, and the actions of the populations under study. In addition, by approaching the concept of multiculturalism, an attempt will be made to highlight the way or ways of living together and coexistence of human groups bearing a different cultural burden, within a polyphonic society, but also homogenising, with regard to the integration of cultural “others”. The structure of the work also "imposes", in a way, the extensive reference to the creation of the Mexican nation, a historical flashback that aims at a deeper understanding of modern forms of rendering of political and cultural identities, as the concepts (native, mestizo, creole, etc.) that emerge, are characterized by